Argentiinan lippu. Mittasuhteet 9:14.
Argentiinan koristelippu.
**Argentiinan lippu** on Argentiinan tunnus vaakunan, moton ja hymnin ohella. Lippu on otettu käyttöön vuonna 1812. Se on kolmiraitainen ja muodostuu kolmesta tasalevyisestä vaakaraidasta. Raidoista ylin ja alin ovat vaaleansinisiä ja keskimmäinen on valkoinen. Lipun keskelle lisättiin 1818 keltainen "Toukokuun aurinko" eli Inti (esp. *Sol de Mayo*).

Lippua, jossa on aurinkosymboli keskellä, kutsutaan *viralliseksi seremonialipuksi* (esp. *Bandera Oficial de Ceremonia*). Lippu ilman aurinkoa on *koristelippu* (esp. *Bandera de Ornato*). Kumpaakin versiota pidetään Argentiinan kansallislippuna.

Virallinen kuvaus
-----------------

### Muoto ja koko

Vuodesta 1978 lipun viralliset mittasuhteet ovat 9:14 ja sen virallinen koko on 0,9 kertaa 1,4 metriä. Lipun raitojen korkeus on 30 cm.

### Värit

Lipun väreistä käydään keskustelua, sillä lipun värejä ei ole määritelty virallisesti. Espanjan kielen sanaa *celeste* käytetään kuvaamaan lipun vaaleansinisten raitojen väriä. Pantone määrittelee tämän värin **N21-01**, joka vastaa RGB-väriä **155, 196, 226**.

| Väri | RGB | HTML | HSV | Lab | CMYK | Malli |
| --- | --- | --- | --- | --- | --- | --- |
| *Celeste* | 156, 196, 226 | #9BC4E2 | 201, 31, 89 | 77, -9, -20 | 37, 12, 3, 0 |  |
| *Celeste* (Web-versio) | 153, 205, 255 | #99CCFF | 210, 40, 100 | 80, -3, -31 | 35, 10, 0, 0 |  |
| Valkoinen | 255, 255, 255 | #FFFFFF | 0, 0, 100 | 100, 0, 0 | 0, 0, 0, 0 |  |
| Kullankeltainen | 255, 205, 51 | #FFCD33 | 45, 80, 100 | 85, 8, 76 | 1, 19, 89, 0 |  |
| Musta | 0, 0, 0 | #000000 | 0, 0, 0 | 0, 0, 0 | 75, 68, 67, 90 |  |

### Aurinkosymboli

Lipun aurinkosymboli on kopio ensimmäisessä argentiinalaisessa kolikossa (vuodelta 1813) olevasta kaiverruksesta.

Vuonna 1978 auringon väriksi määriteltiin kullankeltainen (*amarillo oro*). Auringon sisähalkaisijaksi määriteltiin 10 cm ja ulkohalkaisijaksi 25 cm (auringon halkaisija on {\displaystyle 5/6} valkoisen raidan korkeudesta ja auringon "naama" on {\displaystyle 2/5} auringon korkeudesta).

Auringossa on 32 sädettä, joista 16 on suoria ja 16 aaltoilevia.

Lipun symboliikka
-----------------

Yleisin selitys lipun väreille on, että sininen kuvaa taivasta, valkoinen pilviä ja keltainen aurinkoa. Toisen selityksen mukaan sininen kuvaa Río de la Plata-jokea ja valkoinen hopeaa (Argentiinan nimi on johdettu latinan sanasta *argentum*, joka tarkoittaa hopeaa). Muita selityksiä on, että värit on valittu Bourbon-suvun tai Neitsyt Marian vaatteiden väreistä.

Provinssien liput
-----------------

* Buenos AiresBuenos Aires
* Buenos Airesin maakuntaBuenos Airesin maakunta
* ChacoChaco
* ChubutChubut
* CórdobaCórdoba
* CorrientesCorrientes
* Entre RíosEntre Ríos
* FormosaFormosa
* JujuyJujuy
* La PampaLa Pampa
* La RiojaLa Rioja
* MendozaMendoza
* MisionesMisiones
* NeuquénNeuquén
* SaltaSalta
* San JuanSan Juan
* San LuisSan Luis
* Santa cruzSanta cruz
* Santa FeSanta Fe
* Santiago del EsteroSantiago del Estero
* Tulimaa, Etelämantereen sektori ja Etelä-Atlantin saaretTulimaa, Etelämantereen sektori ja Etelä-Atlantin saaret
* TucamánTucamán

Catamarcan ja Rio Negron provinsseilla ei ole lippua.

Katso myös
----------

* Luettelo valtioiden historiallisista lipuista
* Toukokuun Aurinko

Aiheesta muualla
----------------

* Lisätietoja Argentiinan lipusta. (espanjaksi)

CommonsCommons
Wikimedia Commonsissa on kuvia tai muita tiedostoja aiheesta **Argentiinan lippu**.